Amanda Strydom se gunsteling-foto's | SARIE
Amanda Strydom se gunsteling-foto’s	deur admin
Kunstenaar, skrywer en sanger Amanda Strydom deel van haar gunsteling-foto’s op sarie.com.Hier’s ‘n paar spesiale oomblikke op die verhoog, agter die verhoog en tussen familie en vriende.
Agter die verhoog saam met my jarelange goeievriend, Johannes Kerkorrel. Hy is in November 2002 oorlede.
Ek en Stef Bos – steeds crazy na al die jare!
Juan, David, ek en Janine net voor ons optrede indie Royal Carré-teater, Amsterdam (25 September 2008)
My en Tony se enigste troufoto. Dis geneem in my ma-hulle se sitkamer, 12 November 1999. Ek’t die heeltyd gehuil, en Tony het al die vrae verkeerdbeantwoord. Dominee Evert was darem geduldig met die herhaling van die vrae. Dit was ‘n magic aand.
Ek en Anton Nel, my musikale regisseur in die 90’s – die foto is geneem toe hy in SA kom kuier het in 2008.Hy’t nou ‘n baie suksesvolle loopbaan in California, eneen ding weet ek verseker: ons is lewenslange vriende.
Ek en my pa op Kersaand, Jeffreysbaai, 2008.
Hierdie foto is my allergunsteling. My pa lees die storie van die geboorte van Jesus, soos elke jaar, vir ons op Kersaand voor.
Ek en my peetkind, Elsje Neethling, op haar troudag.Van kleins af veg sy al ‘n stryd teen kanker ensy’s ‘n voorbeeld van moed, hoop en deursettings-vermoë.
Kissing the King. Nelson Mandela, 2001
Ek en SA kunstenaar Michele Nigrini op haar tuisdorp,Rosendal.
Ek en my ma in die kombuis, Jeffreysbaai, 2008
Ek en Shaleen Surtie-Richards by die Kanna-toekennings, 2008. Wat ‘n vrou! Wat ‘n dag!
Ek en my suster Heléne in Jeffreysbaai, 2008
Ek en my teater-ma, Trix Pienaar, op haar 70ste verjaardag in Pringlebaai
Nederland. Ek en Janine Neething, my musikale regisseur. All dressed up and ready to go …
Wow!wat’n eer om op een van my talentvolle peetma se gunsteling fotos te wees!dankie,mama disa,dat jy my hero is.jy bly beautiful!elsje neethling